Ek wil net graag die uitstekende diens wat Eleanor aan ons gelewer het met die aankoop van nuwe meubels onder jou aandag bring. Vandat ons die meubels en materiaal gekies het op 24 April 13, het sy ons voortdurend op hoogte gehou, sonder om verwagtinge te skep. Ten spyte van die feit dat sy die laaste week of twee in Somerset Wes se tak werk het sy nog steeds al die relings vir ons getref vir die afhandeling van die betaling en die aflewering. Vir my, wat absoluut passievol is oor goeie diens, veral in die tye waarin ons lewe, het sy vir my uitgestaan.
Graag wil ek Julia bedank vir die diens wat sy aan my verleen het ten opsigte van n gebreekte stoel. As jy vandag van diens praat , praat almal dat dit iets is wat nie meer bestaan nie! Julia het die teendeel bewys. Well done!!!!! Ek het navrae gedoen. Sy het my op n baie vriendelike manier gehelp. Toe ek haar vra of sy my in Afrikaans kan help het sy onmiddellik oorgeslaan. Die volgende dag het sy sowaar teruggeskakel net om te verneem of ek reggekom het. Dis mos die rede waarom ek by Tafelberg sal bly koop vir sy absolute diens.